CELEX: 32012R0299
Language: sl
Date: 2012-04-02 00:00:00
Title: Izvedbena uredba Komisije (EU) št. 299/2012 z dne 2. aprila 2012 o uvrstitvi določenega blaga v kombinirano nomenklaturo

5.4.2012   
            
            
               SL
            
            
               Uradni list Evropske unije
            
            
               L 99/15
            
         IZVEDBENA UREDBA KOMISIJE (EU) št. 299/2012
   z dne 2. aprila 2012
   o uvrstitvi določenega blaga v kombinirano nomenklaturo
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (1) in zlasti člena 9(1)(a) Uredbe,
   ob upoštevanju naslednjega:
   
               (1)
            
            
               Da bi se zagotovila enotna uporaba kombinirane nomenklature, priložene k Uredbi (EGS) št. 2658/87, je treba sprejeti ukrepe v zvezi z uvrstitvijo blaga iz Priloge k tej uredbi.
            
         
               (2)
            
            
               Uredba (EGS) št. 2658/87 je določila splošna pravila za razlago kombinirane nomenklature. Navedena pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali ji dodaja dodatne pododdelke in se predpiše s posebnimi določbami Unije za uporabo tarifnih in drugih ukrepov pri blagovni menjavi.
            
         
               (3)
            
            
               Po navedenih splošnih pravilih se blago iz stolpca (1) razpredelnice iz Priloge uvrsti pod oznako KN, ki je označena v stolpcu (2), iz razlogov iz stolpca (3) navedene razpredelnice.
            
         
               (4)
            
            
               Primerno je določiti, da se lahko imetnik v skladu s členom 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti (2) še tri mesece sklicuje na zavezujoče tarifne informacije, ki jih izdajo carinski organi držav članic v zvezi z uvrstitvijo blaga v kombinirano nomenklaturo in niso v skladu s to uredbo.
            
         
               (5)
            
            
               Odbor za carinski zakonik ni dal mnenja v roku, ki ga je določil njegov predsednik –
            
         SPREJELA NASLEDNJO UREDBO:
   Člen 1
   Blago, opisano v stolpcu (1) razpredelnice iz Priloge, se uvrsti v kombinirano nomenklaturo pod oznako KN iz stolpca (2) navedene razpredelnice.
   Člen 2
   Na podlagi člena 12(6) Uredbe (EGS) št. 2913/92 se je še tri mesece mogoče sklicevati na zavezujoče tarifne informacije, ki jih izdajo carinski organi držav članic in niso v skladu s to uredbo.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 2. aprila 2012
      
         
            Za Komisijo V imenu predsednika
         
         Algirdas ŠEMETA
         
            Član Komisije
         
      
   
   
      (1)  UL L 256, 7.9.1987, str. 1.
   
      (2)  UL L 302, 19.10.1992, str. 1.
   
      PRILOGA
      
                  Opis blaga
               
               
                  Uvrstitev
                  (oznaka KN)
               
               
                  Utemeljitev
               
            
                  (1)
               
               
                  (2)
               
               
                  (3)
               
            
                  Prenosen večnamenski elektronski aparat na baterije v skupnem ohišju, ki meri približno 10 × 9,5 × 10,5 cm in je opremljen z:
                  
                              —
                           
                           
                              barvnim zaslonom s tekočimi kristali z diagonalno izmero zaslona približno 9 cm (3,5 inča), razmerjem prikaza 4:3 in ločljivostjo 320 × 240 točk,
                           
                        
                              —
                           
                           
                              zvočniki,
                           
                        
                              —
                           
                           
                              mikrofonom,
                           
                        
                              —
                           
                           
                              budilko,
                           
                        
                              —
                           
                           
                              pomnilnikom 2 GB,
                           
                        
                              —
                           
                           
                              čitalnikom spominske kartice,
                           
                        
                              —
                           
                           
                              vmesnikom USB,
                           
                        
                              —
                           
                           
                              vmesnikom za anteno FM,
                           
                        
                              —
                           
                           
                              upravljalnimi stikali.
                           
                        Aparat lahko opravlja naslednje funkcije:
                  
                              —
                           
                           
                              sprejem radijskega programa,
                           
                        
                              —
                           
                           
                              snemanje glasu,
                           
                        
                              —
                           
                           
                              reprodukcija zvoka,
                           
                        
                              —
                           
                           
                              reprodukcija fotografij in video posnetkov,
                           
                        
                              —
                           
                           
                              budilka.
                           
                        
                      (1) Glej sliko.
               
               
                  8527 13 99
               
               
                  Uvrstitev opredeljujejo splošni pravili 1 in 6 za razlago kombinirane nomenklature, opomba 3 k oddelku XVI ter besedilo oznak KN 8527, 8527 13 in 8527 13 99.
                  Ker je aparat zasnovan za opravljanje različnih funkcij iz poglavja 85, se v skladu z opombo 3 k oddelku XVI uvrsti glede na svojo glavno funkcijo.
                  Glede na objektivne značilnosti aparata, in sicer obliko in zasnovo, je predviden za uporabo kot radijska budilka. Reprodukcija zvoka velja za sekundarno. Glede na majhno velikost in nizko ločljivost zaslona tudi reprodukcija fotografij in video posnetkov velja za sekundarno.
                  Glavna funkcija aparata je tako funkcija sprejemnika radijskega programa, v istem ohišju pa je kombiniran z aparatom za snemanje ali reprodukcijo zvoka in uro.
                  Aparat se tako uvrsti pod oznako KN 8527 13 99 kot drugi sprejemniki radijskega programa, ki lahko delujejo brez zunanjega vira energije, kombinirani z aparatom za snemanje ali za reprodukcijo zvoka.
               
            
         
      
         (1)  Slika je zgolj informativna.